PRAPOVIJESNA SVETIŠTA KOD MOSTARA I U MILETINI KOD 

LJUBUŠKOGA 

Đure Salaja 21, Sarajevo 

Apstrakt. Prapovijesna svetišta o kojima je riječ, sagrađena su od 
iomljenoga i neobrađenoga vapnenca i bez žbuke, na istaknutim mjestima. 
Gomila na Brkanovom brdu kod Mostara najvjerojatnije bila je žrtvenik, a 
pomišljalo se da je mogla služiti za obranu naselja, odnosno kao stražara. 
Sriđnja gomila na brdu Orlac kod Mostara, možda posvećena kultu Sun¬ 
ca, svakako je specijalno kultno postrojenje. Gomila (trokutna) na Malom 
žuželju u Miletini kod Ljubuškoga, služila je, kako se čini, kultu mrtvih. 
Vinac na Velikom žuželju u Miletini kod Ljubuškoga bio je posvećen kultu 
predaka, što se čini najvjerojatnijim. Buduća istraživanja bacit će više 
svjetla na ove zanimljive spomenike. 

O otkriću prapovijesnih svetišta (hramova) u Vrpolju kod Po 
sušja, u Radišićima i u Studencima kod Ljubuškoga obaviještena je 
kulturna javnost 1987. godine u publikaciji Akademije nauka d umjetno¬ 
sti Bosne i Hercegovine, Godišnjak XXV, Centar za balkanološka ispiti¬ 
vanja, Knjiga 23'. Ovaj prilog je nastavak istraživanja prapovijesnih sve¬ 
tišta, a prdizašao je na temelju vlastitoga istraživanja od 1986. do 1988. 
godine. S obzirom da je prvi dio istraživanja prapovijesnih svetišta po¬ 
držanih na manjim uzvišenjima uz desnu obalu donje Neretve dao po¬ 
zitivne rezultate, nastavljeno je obilaženje terena (rekognosciranje) u 
prostoru donjega toka Neretve, čime se ne isključuje mogućnost da 
su slična svetišta podizana i na drugim područjima. 

Ovim radom obuhvaćena su četiri svetišta prapovijesnoga zna¬ 
čaja, a sazidana od Iomljenoga i neobrađenoga vapnenca i bez žbuke, i 
to: Gomila na Brkanovom brdu kod Mostara; Sridnja gomila na brdu 
Orlac kod Mostara, gomile na Malom Žuželju u Miletini kod Ljubu.ško¬ 
ga i Vinac na Velikom Žuželju kod Ljubuškoga. O nalazu prapovijesnih 
svetišta na Brkanovom brdu kod Mostara, na Orlacu kod Mostara i na 
Malom Žuželju u Miletini kod Ljubuškoga obavijestio sam kulturnu 


1 Petar Oreč, Tri prapovijesna svetišta (hrama), u Posušju i Ljubuškom, 
Akademija nauka i umjetnosti Bosne i Hercegovine, Godišnjak XXV, Centar za 
balkanološka ispitivanja, knjiga 23, Sarajevo 1987, str. 189—'200. 

javnost u »Mostu« broj 81—82, Mostar, februar—april 1990. godine 2 , 
dok su ovo prve vijesti o svetištu na Velikom Žuželju u Miletini kod 
LjubuŠkoga. 

U arheološkoj literaturi ne spominju se arheološka nalazišta na 
Brkanovom brdu kod Mostara, na Orlacu kod Mostara, te na Malom 
Žuželju u Miletini kod LjubuŠkoga. Međutim, u arheološkoj literaturi, 
odnosno u Arheološkom leksikonu Bosne i Hercegovine iz 1988. godine 
spomenuto je jedino gradinsko naselje na Velikom žuželju 3 . Naime, 
bilješku o gradinskom naselju na Velikom Žuželju donio je Đuro Bas- 
ier, arheolog Zemaljskog muzeja Bosne i Hercegovine, bez navođenja 
literature, s tim što je naveo da se Veliki Žuželj nalazi u Međugorju 
kod Čitluka, mada se on danas nalazi u Miletini kod LjubuŠkoga. U opi¬ 
su gradine na Velikom Žuželju, Đ. Basler, nije naveo da su gradinsko 
naselje štitila dva obrambena zida, te da na gornjem horizontu gradin- 
skog naselja postoji i treći zid, istina simboličnoga značaja, između 
dvije velike kamene gomile, pa se stiče dojam da se Đuro Basler kori¬ 
stio starom i nepotpunom bilješkom o ovom arheološkom nalazištu, 
jer da je Đ. Basler dolazio na Veliki Žuželj to ne bi izmaklo njegovom 
iskusnom oku. 

U cilju daljega proučavanja prapovijesnih svetišta, Centar za bal- 
kanološka ispitivanja Akademije nauka i umjetnosti Bosne i Hercego¬ 
vine organizirao je ekipno obilaženje otkrivenih prapovijesnih svetišta 
u dva navrata. Prvo obilaženje organizirano je dne 14. 6. 1988. godine, 
u sastavu: akademik Alojz Benac, akademik Bonivoj Čović, dr Blagoje 
Govedarica, i Petar Oreč, arheolog li pisac ovoga rada. Ovom prilikom 
obišla smo prapovijesna svetišta na Mrl'janovcu u Radišićima kod 
LjubuŠkoga i u Studencima kod LjubuŠkoga, a svetište u Vrpolju 
kod Posušja ostavljeno je za drugu priliku. Nakon obilaska spo¬ 
menutih svetišta, došlo se do zaključka da je nužno spomenuta sve¬ 
tišta na Mrljanovcu i u Studencima kod LjubuŠkoga arheološki istražiti 
u cilju prikupljanja novih činjenica o ovim svetištima, što bi omogući¬ 
lo da se svestranije sagleda njihov nastanak i njihova namjena. Drugo 
ekipno obilaženje prapovijesnih svetišta obavljeno je dne 8. i 9. V 1990. 
godine, u sastavu: akademik Alojz Benac, Nebojša Ludaić, arheolog 
iz Zemaljskog muzeja Bosne i Hercegovine, i Petar Oreč, pronalazač 
prapovijesnih svetišta i pisac ovoga rada. Ovom prilikom obišli smo 
prapovijesna svetišta na Brkanovom brdu kod Mostara, na Orlacu kod 
Mostara, na Malom Žuželju u Miletini kod LjubuŠkoga i na Velikom 
Žuželju u Miletini kod LjubuŠkoga. 

Donosimo osnovne podatke o novootkrivenim prapovijesnim sve¬ 
tištima, o nalazima pokretnih arheoloških predmeta na svetištima, te o 
arheološkim nalazištima koja su u neposrednoj blizini spomenutih sve¬ 
tišta, a koja su iz prapovijesnoga doba. 


2 Petar Oreč, Tragovi religioznoga vjerovanja i praznovjerja u imenima 
zemljišta (toponomastika), »Most« — časopis za kulturu i društvena pitanja. Go¬ 
dina XVII, Mostar, februar—april 1990, broj 81—82, str. 110. 

3 Đuro Basler, Žuielj-gradina, Međugorje , Čitluk, Arheološki leksikon 
Bosne i Hercegovine, Tom 3, Sarajevo 1988, str. 309. 

1. GOMILA NA BRKANOVOM BRDU KOD MOSTARA 


Brkanovo brdo nalazi se na jugozapadnoj strani do grada Mosta¬ 
ra, iznad Biskupskih dvora iz 19. stoljeća, u Vukodolu. Prvi zapis i dru¬ 
gi podaci o Gomili na Brkanovom brdu datiraju od 12. studenoga 
1987. godine, mada sam za ovaj spomenik znao i ranije, držeći da se 
radi o grobnoj gomili. Stanovnici iz susjednog Razlomišta ovaj spome¬ 
nik nazivaju Gomila i Londža, a stanovnici Vukodola, Masima i Šoinov- 
ca: Gomila. Prema B. Klaiću: »londža (tur. iz tal. loggia) 1. trijem, te¬ 
rasa, balkon, sjenica; 2. skupština, vijeće, sjednica; londžati-vijećati« 4 . 

Gomila (svetište) podignuta je na tjemenu Brkanovoga brda, koje 
zaprema oko 470 četvornih metara. Gomila je zauzela oko 420 četvor¬ 
nih metara. Ostatak od oko 50 četvornih metara ostavljen je za pristup 
na Gomilu (svetište) na sjevernoj strani, odakle je najbliži uspon do 
Gomile. Gomila je četverokutnoga oblika, dužine 35 m ii širine u teme¬ 
ljima oko 12 m, a sadašnje visine su: na jugoistoku 3.5 m, na jugoza¬ 
padu oko 7 m (na tomu mjestu teren pada), na sjeveru od 6,30 do 
0,90 m. Ravna ploha na vrhu spomenika iznosi u dužini oko 15 m i ši¬ 
rini oko 6 m. Ravna ploha na Gomili, kako se čini, bila je duža, ali je 
porušeno kamenje, osobito na sjevernoj strani, odakle je odneseno ka¬ 
menje i ugrađeno^ u susjednu cestu. Po svemu sudeći, graditelji su Go¬ 
milu postupno sužavali od temelja do vrha ravne plohe, koja je, naj¬ 
vjerojatnije, služila za izvođenje religioznih obreda. Na središtu ravne 
plohe kasnije je sagrađen oltar katoličke crkve, koji je u ratu (1941— 
1945) porušen i na njegovom mjestu podignuta je vojna utvrda (2,5 x 2,5 
m), koja ii sada postoji. Na površini Gomile nalazi se znatan broj ulo¬ 
maka prapovijesnih zemljanih posuda. Zatim, ostaci jedne amfore-nepo- 
znatoga podrijetla, te tri komada ručnoga mlina (gabro), od čega jedan 
komad ručnoga mlina ugrađen u temeljni zid Gomile na istočnoj strani, 
što bi moglo da upućuje na mogućnost da je u blizini Gomile ili na 
samom Brkanovom brdu, ispod Gomile, bilo napušteno prapovijesno 
naselje, pa su ostaci toga naselja korišteni kao građevinski materijal, 
uključujući i ručne žrvnjeve (gabro). 

Nakon obilaska Gomile na Brkanovom brdu 8. 5. 1990. god., aka¬ 
demik Alojz Benac izrazio je mišljenje da se radi o uobičajenom tipu 
gradine, koji. je imao relativno mali prostor i dosta snažan nasip. U 
nasipu se ističe više redova kamenih ploča u raznim položajima i raspo¬ 
redu. Očito je da se kameni nasip urušio i da je sasvim promijenjen 
prvobitni izgled. Napominjen da je takav vid kamenih ploča u nasipu 
bio sasvim vidljiv i na Buhovskoj gradini (Duvanjsko polje) na Begovači 
(Livanjsko polje) ili na gradini u Hotimovcima (Glamočko polje) koja 
je imala izuzetno mali plato i sve padine prekrivene kamenom'. O spo¬ 
menutim gradinama pisao je Alojz Benac 1985. godine 5 . Nebojša Ludaić 
o namjeni Gomile ističe: »Istaknuta pozicija ove građevine upućuje, pre 
svega, na stratešku funkciju ovoga objekta koji je mogao predstavljati 


4 Bratoljub Klaić, Rječnik stranih riječi, Zagreb 1978, str. 817. 

5 Alojz Benac, Utvrđena ilirska naselja, I, Akademija nauka i umjetnosti 
Bosne i Hercegovine, Djela LX, Centar za balkanološka ispitivanja, knjiga 4 Sa¬ 
rajevo 1985, str. 47—49 i 50-53, plan 10, 17, 106, 108, 164—166, te si. 64. 

stražaru — osmatračnicu«. Moje je mišljenje da oblik Gomile, njen po¬ 
ložaj i brojni ulomci razbijenih prapovijesnih zemljanih posuda na čita¬ 
voj površini upućuju da je Gomila sagrađena u posebne, religiozne na¬ 
mjene, da je služila kao prapovijesno svetište — žrtvenik. Buduća istra¬ 
živanja bacit će više svjetla na ovaj i njemu slične spomenike. Na ovom 
stupnju arheološke istraženosti ovoga i širega prostora, moglo bi se 
reči da poznate činjenice ne idu u prilog mišljenju da je Gomila na 
Brkanovom brdu kod Mostara gradinsko naselje, odnosno stražara — 
osmatračnica. Prvo, graditelji Gomile na Brkanovom brdu nisu nasto¬ 
jali da zaštite bilo koji prostor za navodno gradinsko naselje, već su 
gotovo cijeli prostor na Brkanovom brdu podredili Gomili (svetištu). 
Drugo, dosadašnja istraživanja gradnje prapovijesnih gradinskih obram¬ 
benih zidova u zapadnoj Hercegovini pokazuju da su obrambeni zidovi 
imali iste graditeljske standarde kao i u slučaju gradnje Gomile na Br¬ 
kanovom brdu kod Mostara gdje su gradmski obrambeni zidovi bili 
veće širine od tri metra 6 , što je gotovo redovna pojava kod gradin¬ 
skih zidova polukružnoga, potfcovičastoga ili sličnoga oblika 7 . Takva 
tehnika gradnje primijenjena je i u gradnji prapovijesnih svetišta 
na Slobodniku u Vrpolju kod Posušja, te djelimično na Zidanoj go¬ 
mili (svetištu) u Studencima kod Ljubuškoga 8 . Spomenuti način gradnje 
prapovijesnih gradinskih naselja, odnosno obrambenih zidova u zapad¬ 
noj Hercegovini sličan je i gradnji prapovijesnih gradinskih zidova u 
istočnoj Hercegovini, te u Duvnu, Livnu i Imotskom, koliko mi je po¬ 
znato iz obilaska gradinskih naselja na spomenutim prostorima. Treće, 
prapovijesne stražare, mada nisu posebno proučavane, u zapadnoj Her¬ 
cegovini građene su veoma malih zapremina. Zidovi su skromne jačine 
i redovno su prstenastoga oblika. Na njima nisu zasvjedočeni ostaci 
naselja. Stražare su podizane uz tijesne prolaze ili na istaknutim mje¬ 
stima, kao što je prapovijesna stražara uz zapadnu stranu na Muslića 
klancu u Vučipolju kod Posušja, Gradini (Lipoviče) u Gracu kod Po¬ 
sušja i dr. Gomila na Brkanovom brdu kod Mostara nije sagrađena 
kod putnoga prolaza, a niti je na dominantnom mjestu. S druge strane, 
Gomila na Brkanovom brdu kod Mostara je neprikladna za izvidnicu- 
-stražaru, kako u pogledu glomaznosti za tu svrhu tako i u pogledu za¬ 
klona stražarima. Tri susjedne i druge prapovijesne gradine nalaze se 
na takvim položajima da su štitile sve prilaze i imale odličan uvid u 
svako kretanje u mostarskoj dolini, gdje se sada nalazi grad Mostar. 
Prva susjedna gradina između Privorca i Mikulića kuća 9 čuvala je pro¬ 
laz Bile rivine — Privorac; Gradina na Kobilovači 10 čuvala je prijevoj 


6 Petar Oreč, Prapovijesna naselja i grobne gomile, Glasnik Zemaljskog 
muzeja Bosne i Hercegovine, Nova serija, sveska XXXII/1977 — Arheologija, Sa¬ 
rajevo 1978, str. 197—238. i 248—251. 

7 Petar Oreč, Prapovijesna polukružna i potkovičasta gradinska naselja u 
zapadnoj Hercegovini, Tuzla 1986 (tekst kod izdavača). 

8 Petar Oreč, v. bilješku br. 7, str. 191. i 196. 

9 Petar Oreč, v. bilješku br. 7. 

10 Tomo Anđelić, Novi, Miljkovići, Mostar, Arheološki leksikon Bosne i 
Hercegovine, Tom 3, Sarajevo 1988, str. 303; Petar Oreč, Terenske bilješke (Novi 
u Miljkovićima) kod Mostara. 

kod Kobilovače u Miljkovićima, koju Tomislav Anđelić naziva Novi. 
(Ime Novi kod naroda i u topografskim kartama nije poznato, već je 
ime brdu Kobilovača, gdje se nalaze ostaci prapovijesnoga građanskoga 
naselja i rimska(?) utvrda.) Zatim Gradina na Orlovači 11 čuvala je pro¬ 
laz u Kozicu i Blato, ali je imala i dobar pregled cijeloga terena u doli¬ 
ni Mostara. Gradina na Mikuljači 12 štitila je prolaz na Žovnici i prolaz u 
Gornji Polog iz Mostara. Cimljanska gomila (gradina) 0 štitila je put u 
pravcu Goranaca. Gornja gomila (gradina) i Gradina na Orlacu 14 štitile 
su put Planinica—Čabulja—Mostar, te Gradina na Pometeniku u Rašta- 
nima kod Mostara štitila je put Raška gora — Drežnica i Skakala na 
Neretvi. Gradina na Pometeniku u Raštanima ne nalazi se u arheološkoj 
literaturi obuhvaćena, pa ni u Arheološkom leksikonu Bosne i Hercego¬ 
vine iz 1988. godine. 


2. SRIDNJA GOMILA NA ORLACU KOD MOSTARA 

Prvi put obišao sam ovaj spomenik dne 29. 1. 1988. godine, kada 
sam obišao i dvije susjedne gradine na Orlacu. Prvo susjedno gradinsko 
naselje do Sridnje gomile zove se Gornja gomila i udaljena je od Sriđ- 
nje gomile oko 50 m. Drugo gradinsko naselje nalazi se udaljeno od 
Sridnje gomile (svetišta) oko 500 m i naziva se Gradina. 

Sridnja gomila (svetište) sazidana je na maloj zaravni, na strme- 
nitom brdu Orlacu, tako da se sjeverni dio postrojenja naslanja na br¬ 
do. Spomenik u bazi zaprema površinu od 17 x 22 m, a prema vrhu 
spomenik se sužava stepenasto i doseže visinu, mjereno od podnožja 
spomenika na južnoj strani, do 5,15 m, gdje je i površina ravne plohe, 
koja je veličine 9,30 x 10,50 m. Sridnja gomila (svetište) ozidana je od 
lemljenoga i neobrađenoga vapnenca u suhozidu. Pet stepenica opasuje 
spomenik, dopirući do kosine brda Orlac na koje se spomenik naslanja. 
Najniža stepenica na spomeniku opasuje spomenik samo oko jedne 
četvrtine najnižega dijela postrojenja. Stepenice su građene posebnom 
tehnikom gradnje, koja je poznata i kod gradnje gradinskih obrambenih 
zidova, tako da su čeoni dijelovi stepenica ozidani od krupnijih komada 
kamenja, a ostali dio stepenice ispunjen je sitnijim komadima kamena, 
gdje se nastojalo da vrh stepenice bude ravan, kakav i danas izgleda. 
Na sjevernoj strani svetišta, gdje se svetište naslanja na prirodni teren 


11 Tomo Anđelić, Orlac, Razlomište, Mostar (prahistorijska gradina, bron¬ 
čano i željezno doba), Arheološki leksikon Bosne i Hercegovine, Tom 3, Sarajevo 
1988, str. 304; Zdravko Marić, Prahistorijska i protohistorijska utvrđenja na 
području Daorsa, Akademija nauka i umjetnosti Bosne i Hercegovine, Posebna 
izdanja, knjiga XXIV, Centar za balkanološka ispitivanja, knjiga 6, Sarajevo 
1975, Karta 1.; V. Rađimsky, 1895a, 225. 

12 Đuro B a s 1 e r, Mikuljača, Žovnica, Mostar, Arheološki leksikon Bosne i 
Hercegovine, Sarajevo 1988, str. 302. 

13 Petar Oreč, Cimljanska gomila (gradina), Mostar, Arheološki leksikon 

Bosne i Hercegovine, Sarajevo 1988, str. 296.; Petar Oreč, v. bilješku br. 7. 

14 Petar Oreč, v. bilješku br. 7. 


brda, a u produžetku druge stepenice, računajući stepenicu odozđol, 
odnosno od prve stepenice koja opasuje spomenik, postavljen je oko¬ 
mito jedan red krupnijih komada kamena, uz nastojanje da taj red ka¬ 
menja jednim dijelom nadvisi razinu ravne plohe na vrhu spomenika 
za oko 0,50 m. Ovakav red kamenja do danas je sačuvan samo na sje¬ 
verozapadnom prostoru do ravne plohe. Da li je on bio sagrađen uz 
čitavi dio plohe koji se naslanja na brdo, teško je tvrditi, mada bi to 
bilo u skladu sa simetrijom gradnje, jer bi odgovaralo veličini donje¬ 
ga stepeništa. Stepenastu gradnju prvi put uočio sam 1978. godine na 
Gradu koji se nalazi na brdu Slobodnih u Vrpolju kod Posušja. Ubrzo 
sam to vidio i na dijelu gradinskog naselja, odnosno obrambenog zida 
između Gradnića i Paoee kod Čitluka, mada mi nije bilo jasno zašto 
je u ovom slučaju graditelj primijenio ovaj način sužavanja gradnje 
obrambenog zida, jer je u svim drugim slučajevima sužavanje izvršeno 
postupno kao veća ili manja kosina. Primjena stepenaste gradnje na 
spomeniku na Orlacu kod Mostara dobro je sačuvana i stepenasto zi¬ 
danje imalo je za cilj da se naprave klupe za sjedenje ili, možda, za 
stajanje na svetištu gdje su izvođene obredne igre. Kamene klupe (ste¬ 
penice) na Sridnjoj gomili (svetištu), počev od baze, na južnoj strani 
postrojenja, pa do vrha spomenika, veličine su: prva stepenica (klupa) 
visoka je 1,15 m, široka je 1,20 m; druga stepenica visoka je 0,90 m, a 
široka 1,40 do 1,70 m; treća stepenica visoka je 1,10 m, široka 0,70 do 
1,30 m; četvrta stepenica visoka je 0,70 m, široka 0,60 do 0,70 m; peta 
stepenica visoka je 0,60 m, široka 0,90 m; šesta klupa, odnosno stepe¬ 
nica visoka je 0,35 do 0,40 m, široka 0,80 m. Vrh šeste stepenice nalazi 
se u razini ravne plohe (pozornice) na spomeniku i sastavni je dio po¬ 
zornice. Odnos pozornice i sjedala, odnosno klupa za sjedenje, pa tim 
i gledalaca na Sridnjoj gomili, razlikuje se od grčko-rimskih kazališta. 
Grčko-rimska kazališta građena su tako da usmjeravaju gledaoca na 
pozornicu, gdje se izvode igre, odnosno obredi. Svetište (Sridnja go¬ 
mila) na Orlacu kod Mostara ozidano je tako da su gledaoci koji sjede 
ili stoje na stepenicama (klupama) bili okrenuti suprotno ili bočno u 
odnosu na pozornicu, pa su tako njihovi pogledi bili usmjereni u pravcu 
juga, gdje Sunce dostiže najveći uspon (zenit) na nebeskom svodu. U 
ovom slučaju nije bilo primarno posmatranje religioznih obreda i igara 
na pozornici, već je bilo od bitnoga značaja praćenje učinka tih obreda 
i igara na prirodnu pojavu. Možda su igrači i gledaoci bili skupa okre¬ 
nuti prema Suncu, da slave sunčev solsticij (ljetni 21. lipnja, a zimski 
21. prosinca), ili su upućivali svoje molbe Suncu da im se ponovo vrati. 
Mada sve okolnosti oko ovoga svetišta upućuju da se tu radi o svetištu 
posvećenom suncu, ipak ni druge mogućnosti ne bi trebalo isključivati, 
tim prije što se tek otvara rasprava oko prapovijesnih svetiša ove vrste. 

Na površinskom dijelu Sridnje gomile na Orlacu kod Mostara 
nađeni su komadići zemljanih posuda crvenkaste i sive boje, gmbe 
izvedbe, bez uresa, a u glinu je miješan drobljeni vapnenac. Slične su 
osobine nađenih zemljanih posuda i na susjednim gradinama na Orlacu 
kod Mostara. Starost nađenih zemljanih komada na Sridnjoj gomili 
(svetištu) i na susjednim gradinama može se samo općenito odrediti: 
spadaju u prapovijesno doba, u koje vrijeme se može datirati i svetište 
na Orlacu kod Mostara. 


40 



Prilikom ekipnog obilaženja Sridnje gomile na Orlacu kod Mo¬ 
stara dne 8. 5. 1989, godine, iznesena su, uz već rečeno mišljenje Petra 
Oreča, različita gledišta o namjeni ovoga svetišta. Akademik Alojz Be- 
nac ostao je na općoj procjeni namjene ovoga objekta, rekavši: »Tu se 
vide prstenovi, 'sjedišta' i nema sumnje o tome da ovo nije bila uobi¬ 
čajena kultna gradina, nego specijalno kultno postrojenje«. Arheolog 
Nebojša Ludaić došao je do zaključka: »Svakako bi mogla biti kultna 
građevina i zbog položaja i zbog konstrukcije. Ostaci grnčarije, u ovom 
slučaju, mogli bi upućivati na to da je na objektu vršen neki ritual. 
Sasvim je moguće da su stanovnici utvrđenja na stepenastoj gomili vr¬ 
šili neke obrede. Zbog istaknutog i orijentacije prema jugu, najvjero¬ 
jatnije, je ovde reč o solarnom kultu, dok bi prisustvo gomile u pod¬ 
nožju, kao i središnji položaj stepenaste gomile, između utvrđenja i 
gomile u podnožju, moglo upućivati i na rituale vezane za kult mrtvih«. 


3. GOMILE NA MALOM ŽUŽELJU U MILETINI KOD LJ U BLISKOGA 

Arheološko nalazište na Malom Žuželju sačinjavaju dvije kamene 
gomile (Trokutna gomila i Okrugla gomila, veličine 13 x 13 x 2,5 m) pra¬ 
povijesnog vangradinskog naselja, uz spomenute gomile, veličine 35 x 20 
m i drugog prapovijesnog naselja na sjevernom podnožju Malog 2u- 
želja. Ovo su prve vijesti koje se objavljuju u ovim nalazištima fnase- 
Ijima). Prvi put obišao sam arheološko nalazište na Malom Žuželju dne 
26. ožujka 1988. godine, u društvu sa svojim bratom Matom. 

Na vrhu Maloga Zuželja podignuta je, kako je već rečeno, Tro¬ 
kutna gomila, na malo nagetom terenu u pravcu zapada. Temelji Tro¬ 
kutne gomile položeni su na prirodno kameno tlo. Temeljno kamenje sa¬ 
stoji se od krupnijih i neobrađenih komada vapnenca i suhozidu. Kraci 
Trokutne gomile okrenuti su u pravcu sjever—jug i na istok, a njihova 
dužina iznosi: 19,80 m, 19 m, 16 m. (Najvjerojatnije je da su dva kraka 
od po 19 m, a na jednom mjestu, kako se čini, kamenje je skliznulo za 
0,80 m.) Ostali dio Trokutne gomile složen je od lemljenoga i neobrađe¬ 
noga vapnenca, različitih veličina, sužavajući postupno gomilu do vrha. 
Kraci Trokutne gomile na vrhu zaobljeni su do približne sredine, gdje 
je ostavljen ravan prostor veličine (4,80 x 4,80 m). Sadašnja visina Tro¬ 
kutne gomile iznosi na zapadnoj strani oko 4 m, a na istočnoj strani 
oko 2,5 m. Pronalazak Trokutne gomile predstavlja novost u našoj arhe¬ 
ologiji, koliko mi je poznato iz arheološke literature, pa i razgovora ko¬ 
je sam obavio s pojedinim arheolozima koji istražuju u područjima 
gdje postoje kamene gomile. S druge strane, zanimljivo je da je na 
Trokutnoj gomili ostavljena ravna površina, kakvih slučajeva nisam 
našao u ovom kraju, obilazeći okrugle kamene grobne gomile. Na po¬ 
vršini Trokutne gomile nisu uočeni ostaci zemljanih posuda, a niti os¬ 
taci drugog arheološkog materijala. Kakvi su bili razlozi gradnje ovoga 
objekta trokutnoga oblika i čemu je služila ravna ploha na Trokutnoj 
gomili, teško je sa sigurnošću odgonetnuti. Uputno je pretpostaviti da je 
Trokutna gomila imala posebno značenje za graditelje, a ravna ploha na 
vrhu Trokutne gomile je mogla da služi za obavljanje religioznih obre- 

da, možda posvećenih mrtvima, mjesto za kakav kip (pretka ili sveca), 
ili je tu, možda, vršeno po&matranje nebeskih tijela, razna proricanja i 
slično. Skreće pažnju kako oblik gomile tako i položaj njenih krakova, 
te pomisao da bi sve to moglo da ima simbolično značenje, pa, tako, i 
cijela njena uloga da ulazi u sferu religije. 


4. VINAC NA VELIKOM ŽUŽEUU U MILETINI KOD UUBUŠKOGA 

Prvi put obišao sam Vinac na Miletini kod Ljubuškoga dne 26. 
ožujka 1988. godine, u društvu sa svojim bratom Matom. Tom prilikom 
sam saznao i za postojanje prapovijesnog vangradinskog naselja ispod 
Velikog Žuželja od Ante Dragičevića, prodavača mješovite robe u Mi- 
letini, na čemu mu se srdačno zahvaljujem. Na vrhu Velikog Žuželja 
nalazi se prapovijesno svetište i prapovijesno gradinsko naselje, a koje 
okolno stanovništvo iz Miletine i dz Međugorja naziva Vinac. Smatram 
da je na Velikom Žuželju prvo podignuto svetište, a kasnije je ozidana 
gradina. Svetište sačinjavaju dvije kamene gomile i prostor između 
gomila, koji je ograđen kamenim zidom. Sjeverna gomila je manja i nje¬ 
ne veličine iznose 22 x 20 x 2 m). Južna gomila je veličine 30 x 26 m, a 
visina od zapadne strane oko 7,5 m, a od istočne strane oko 5 m. Na 
južnoj gomili izgrađeno je koritasto udubljenje, nageto koso kako se 
povija i gomila u dužini od 10 m, širini 5 m i dubini oko 1,00 m. Kori¬ 
tasto udubljenje (galerija) pravljeno je prilikom gradnje gomile, jer ka¬ 
menje nije nikuda pomicano, koliko se to može danas procijeniti. Od 
južne do sjeverne kamene gomile nalazi se ravan prostor u dužini od 30 
m i širini od 21 m, koji je nakon gradnje gomila obzidan zidom od lom- 
Ijenog i neobrađenog vapnenca i bez žbuke. Zid oko svetišta je više sim¬ 
boličan u odnosu na gradinske obrambene zidove. Sadašnja visina zida 
oko svetišta iznosi od 0,30 do 0,40 m, dok su vrata na zidu svetišta na 
istočnoj strani i široka su 2 m. Širina zada oko svetišta iznosi od 1,80 
do 2,00 m. Ako bi se pokupilo sve porušeno kamenje sa ovoga zida 
i ponovo ugradilo na ovaj zid, visina zida oko svetišta ne bi nadmašila 
visinu veću od 0,50 m. Najvjerojatnije da je svetište na Velikom žuže¬ 
lju bilo posvećeno mrtvima, prvenstveno zaslužnim precima, mada ne 
bi trebalo isključiti ni druge mogućnosti. Koritasto udubljenje (galeri¬ 
ja), na južnoj kamenoj gomili, vjerojatno je bilo određeno za odabrani 
društveni sloj, gdje su oni sjedili i posmatrali izvođenje religioznih ob¬ 
reda, na ravnom i obzidanom prostoru između dvije gomile. 

Nalazi zemljanih posuda na gradinskom naselu (Vinac) na Veli¬ 
kom Žuželju i u prapovijesnom vangradinskom naselju ispod Velikog 
Žuželja, općenito se može datirati u brončano doba, a pojedini komadi 
u vangradinskom naselju u podnožju Velikog Žuželja, možda, i u sred¬ 
nje brončano doba. Za sada bismo i datiranje svetišta na Velikom Žu¬ 
želju mogli opredijeliti u. brončano doba, dok će buduća istraživanja, 
nadajmo se, pružiti sigurnije dokaze o starosti svetišta, pa i njegovoj 
namjeni. 

Z ak1j u čak 


U drugom nastavku terenskog istraživanja prapovijesnih svetišta, 
odnosno objekata kultnoga značaja, obuhvaćena su četiri lokaliteta, i 
to: Gomila na Brkanovom brdu kod Mostara, kao žrtvenik; Sridnja go¬ 
mila na Orlacu kod Mostara, najvjerojatnije kao solarno svetište; Tro- 
kutna gomila na Malom Zužeiju u Miletini kod Ljubuškoga, najvjerojat¬ 
nije posvećena precima ili, možda, proročanstvima; Vinac na Velikom 
Zužeiju u Miletini kod Ljubuškoga, posvećen, najvjerojatnije, zaslužnim 
precima. Tako, sada, nakon prvoga i drugoga dijela istraživanja poznato 
nam je sedam svetišta uz desnu obalu donjega toka rijeke Neretve. To 
ne znači da slična svetišta ne postoje i na drugim prostorima gdje ima 
kamena kao građevinskog materijala. Oblici prapovijesnih svetišta, kao 
građevina, raznovrsnoga su oblika, pa su s tim u vezi i raznovrsne nji¬ 
hove namjene. Proučavanje terena i arheološke literature koja se od¬ 
nosi na zapadnu Hercegovinu, pokazuje da ovi kultni objekti (svetišta) 
koji su prikazani u prvom i u drugom dijelu rada nisu bili obuhvaćeni 
arheološkim istraživanjem. Međutim, brojnost i raznovrsnost prapovijes¬ 
nih kultnih objekata koji su do sada poznati, skreću pažnju da se ovaj 
problem i šire zahvati u znanstvenim istraživanjima. 


VORGESCHICHTLICHE HE1LIGT0MER BEI MOSTAR UND IN MILETJNA 

BEI LJUBUŠKI 

Z u 5 a m m enf as sung 

Mit den vorgeschichtiichen Heiligtiimern bei Mostar unđ in Miletina bei 
Ljubuški setzen wir die Aufzeichnung der Kultdenkmaler fort, die aus unbear- 
beitetem Bruchkalkstein in Form nicht vermortelter Steinmauern (suhozid) errich- 
tet \vurden und die wir am rechten Ufer des Unterlaufes der Neretva entdeckt 
haben, Dieses Mal bringen wir Angaben iiber die Anlagen der Heiligtiimer und 
ihre Bestimmung, soweit man in diesen Teii des Geisteslebens bei dem derzeitigen 
Štand der Forschung eindringen konnte. Die vorgeschichtiichen Heiligtiimer wur- 
den unter den Namen angefuhrt, die im Volk gebrauchlich sind u. zw: Gomila am 
Hiigel Brkanovo Brdo bei Mostar, sehr wahrscheinlich eine Opferstatte; Sridnja 
gomila auf der Lokalitat Orlac bei Mostar, anscheinend eine Sonnenkultstatte; 
Gomila (Trokutna gomila - Dreieckshugel) an der Lokalitat Mali žuželj in Mile¬ 
tina bei Ljubuški, welches, anscheinend den Vorfahren oder Prophezeiungen gewid- 
met war. 

Mit diesern Beitrag wird misere Erkenntnis des geistigen Lebens der vorge- 
sciiichtlichen menschlichen Gemeinschaften, die am rechten Ufer der Neretva 
angesiedelt waren, bereichert. Das heisst nicht, dass solche Kultstatten nicht 
auch in anderen Gegenden errichtet wurden, wo es Stein im Uberfluss gibt. Hier- 
mit beenden wir nicht unsere Aufzeichnungen vorgeschichtlicher Heiligtiimer, es 
ware viel mehr wunschenswert, dass deren Erforschung sich auf vveitere Raume 
erstreckt, mit Hilfe privaten und gesellschaftlichen Engaaements. 

